SCENARIUL DIDACTIC

**CLR – BUCLE AURII (I+II ORA)**

* **I ORĂ**
1. **Spargerea gheții**

Ghicitori:

*Ca să intre-n circ hoinarul*

*Și-a vândut abecedarul. (Pinocchio)*

*-Cioc, cioc,cioc,*

*-Cine e, oare?*

*-Nepoțica cu mâncare? (Scufița Roșie)*

*Sub covată s-a băgat*

*Iar când lupul a strănutat*

*Sănătate i-a urat!*

*Ghici, ghici cine este? (Iedul cel mijlociu)*

**Ce însușire au toate aceste personaje?** – Elevii vor scrie cuvântul magic (**neascultător)** pe un bilețel și dacă l-au descoperit vor primi un zâmbăreț.

1. **Anunțarea temei și a obiectivelor**
2. **Prezentarea povestirii (clip youtube)**

primele impresii: *Ce sentimente ați trăit pe timpul povestirii?*

1. **Citirea explicativă**
* citirea în lanț și selectivă

Se completează textul lacunar și se notează pe fișă:

*Titlul textului este .................., la fel ca și numele copilei.*

*Textul ne prezintă o .......................................... imaginară.*

*Personajele sunt:.............................*

*Acțiunea se petrece în .................................*

(Bucle Aurii, întâmplare, copila și familia de urși, căsuța din pădure)

1. **Tema pentru acasă**

**CLR – BUCLE AURII ora a II-a**

1. **Reactualizarea cunoștințelor- citire în lanț, întrebări de verificare**

Joc *Alege și argumenteaz*ă- pe masă sunt obiecte: păpușă, farfurie, mălai, castron, căsuță, castron, ursuleț, brad. Elevii numiți vor alege un obiect și vor spune ce legătură ar avea cu textul ***Bucle aurii.***

1. **Alcătuirea planului de idei:**

Idei principale încurcate:

*La sosirea urșilor, fetița a fugit.*

*Fiind obosită, Bucle Aurii a adormit.*

*Rătăcind prin pădure, copila a ajuns la o căsuță.*

*De foame, a mâncat toată mâncarea din castronul cel mic.*

1. **Împărțirea textului pe fragmente și scoaterea ideilor principale**
2. **Povestirea orală a fiecărui fragment și a întregului text**
3. **Asigurarea conexiunii inverse**

**METODA PĂLĂRIILE GÂNDITOARE**

**Albastră** – clarifică: *Aceste text este....Personajele sunt....*

**Albă**- informează – știre. *Scurte informații (O fetiță s-a rătăcit în pădure....)*

**Roșie** – sentimente: *Fetița a trăit sentimentul de ..../ Ursulețul s-a simțit....*

**Galbenă** - Aspecte pozitive: *După această întâmplare fetița/ ursul a învățat....*

**Neagră** – Aspecte negative – *Ce putea să se întâmple?*

**Verde** – Idei noi : *Ce alt final ați vedea?*

1. **Tema pentru acasă**